Document ID: 32011D0682

IZVEDBENI SKLEP SVETA
z dne 11. oktobra 2011
o spremembi Izvedbenega sklepa 2011/77/EU o finančni pomoči Unije Irski
(2011/682/EU)
SVET EVROPSKE UNIJE JE -
ob upoštevanju Pogodbe o delovanju Evropske unije,
ob upoštevanju Uredbe Sveta (EU) št. 407/2010 z dne 11. maja 2010 o vzpostavitvi Evropskega mehanizma za finančno stabilizacijo (1) in zlasti člena 3(2) Uredbe,
ob upoštevanju predloga Evropske komisije,
ob upoštevanju naslednjega:
(1)
Na prošnjo Irske ji je Svet odobril finančno pomoč (Izvedbeni sklep 2011/77/EU (2)) v podporo korenitemu ekonomskemu in finančnemu reformnemu programu, katerega namen je ponovno vzpostaviti zaupanje, omogočiti ponovno trajnostno rast gospodarstva ter zaščititi finančno stabilnost na Irskem, v euroobmočju in v Uniji.
(2)
Koristno bi bilo podaljšati zapadlosti in znižati maržo obrestnih mer, da bi se v skladu s sklepi vodij držav ali vlad euroobmočja in institucij Unije z dne 21. julija 2011 uresničili cilji programa glede posojanja iz evropskega instrumenta za finančno stabilnost.
(3)
Da bi okrepili likvidnost in cilje glede vzdržnosti, bi bilo treba podaljšanje zapadlosti in znižanje marže obrestnih mer uporabljati tudi za tranše, ki so že bile izplačane.
(4)
Zaradi navedenega bi bilo treba spremeniti Izvedbeni sklep 2011/77/EU -
SPREJEL NASLEDNJI SKLEP:
Člen 1
Člen 1 Izvedbenega Sklepa 2011/77/EU se spremeni:
1.
odstavek 1 se nadomesti z naslednjim:
„1. Unija da Irski na voljo posojilo v vrednosti največ 22,5 milijarde EUR z največjo povprečno zapadlostjo 12,5 let. Zapadlost posameznih tranš posojila lahko znaša do 30 let.“;
2.
odstavek 5 se nadomesti z naslednjim:
„5. Irska plača dejanske stroške financiranja Unije za vsako tranšo.“.
Člen 2
Prvi stavek člena 1(1) in člen 1(5) Izvedbenega sklepa 2011/77/EU, kakor je bil spremenjen s tem sklepom, se uporabljata tudi za tranše posojila, ki so bile izplačane pred začetkom veljavnosti tega sklepa.
Člen 3
Ta sklep je naslovljen na Irsko.
V Luxembourgu, 11. oktobra 2011

Labels: 4
2
19
5
18
15